
TEKNISK STUDIEHÆFTE 

Det er tanken med dette hæfte at give UFO-interesserede et grund¬ 
lag for videre studier i og forskning af UFO-sagen. I hæftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UFO-investigation) 

Redaktion og ekspedition: Frank Pedersen (ansvarlig) 

L. A. Ringsvej 68, Højbjerg. Telefon Aarhus 71149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 

— EFTERTRYK IKKE TILLADT — 


Teknisk - fysiske problemer 
gennem UFOs 

Af psykofysiker dr. E. W. Dicke 

Selv om de som flyvende tallerkener eller UFO’s af ikke-jordisk 
oprindelse betegnede rumskibe for menneskeheden er et gådefuldt 
anliggende, så er dog hverken deres tilsynekomst eller deres teknisk¬ 
fysiske grundlag noget ganske særligt. Deres gådefulde hemmelig¬ 
hed for Jorden består i menneskehedens mangelfulde kendskab. Gen¬ 
nemsnitsmennesket har svært ved at overbevise sig om, at der findes 
en guddommelig skabning, hvis tænkemåde er langt forud for dets 
egen. Lige så lidt kan han forstå, hvorledes en højere udviklet na- 
turkraftbeherskelse lader ting blive til virkelighed, ting, som selv 
den mest fantasibegavede „utopist“ næppe har regnet med. 

Betragter vi nu rækken af gådefulde tilsynekomster, så er problem 
nr. 1 deres flyvetekniske formåen, idet de ikke blot flyver med 
overlydshastigheder, men også er i stand til at bøje af i en ret vin- 

kel, at bremse op på den kortest tænkelige afstand, at stå stille i 
luften eller omgående flyve tilbage i modsat retning. De derved 
opnåede tryk- og bremsekræfter er så enorme, at ethvert levende 
væsen ville blive knust, såfremt det drejede sig om et jordisk fly. 
Lige så lidt ville et jordisk metal kunne holde til denne energibelast¬ 
ning. Man har på grundlag af disse manøvrer opstillet de sælsomste 
teorier om, hvorledes en UFO-besætning muligt så ud. Et jordmen¬ 
neske ville i det mindste blive forbavset, hvis han så en rumpilot, 
der lignede ham til forveksling, roligt sidde i sin lænestol foran sit 
instrumentbræt, mens UFO’et foretog de lige nævnte manøvrer. 
Dette er imidlertid kun muligt for den, som behersker gravitations¬ 
energien. 


Hvad er gravitation? 

Allerede Kepler gik i sin beskrivelse af de matematiske love for 
planetbanerne ud fra massetiltrækning. Denne massetiltrækning er 
senere verificeret af Galilei gennem faldteorien og af Newton. Disse 
love viste sig at være rigtige, idet man endog gennem beregning af 
gravitation i forbindelse med planetbanerne forud kunne bebregne 
placeringen og omløbsbanerne af endnu ikke opdagede planeter. 
Sluttelig kunne man på et forud beregnet punkt på himmelbuen i 
teleskop se disse planeter — bl. a. Neptun og Pluto. 

Hvad er så masse? Vi kunne i dag definere det derhen og sige, at 
en masse er summen af de dannede atomer. Nøjagtigere ville det 
være at indskrænke definitionen derhen, at ikke atomerne, men de 
skabte elementardele (protoner, neutroner, elektroner) er det masse¬ 
skabende element. Da massebegrebet imidlertid indeholder rumlig 
udvidelse, og man tænker på, at atomkernernes diameter forholder 
sig som 1 : 100,000 over atomdiameteren, bliver spørgsmålet om 
massetiltrækning for så vidt sværere, fordi den absolutte massebe¬ 
stemmelse ikke kan lykkes gennem elementardelen, hvilket Einsteins 
relativitetslove beviser. Selv om også de hidtidige love vedr. de for¬ 
skellige former for gravitation også fortsat har gyldighed, så er de 
dog ikke andet end beskrivelser af visse virkninger — noget lig- 

nende som alle love for elektricitetslæren, da der her lige så lidt som 
for gravitation er opstillet en eksakt definition. 

Allerede den afdøde professor Albert Einstein opstillede en for¬ 
mel, hvorefter elektricitet, magnetisme og gravitation skulle være 
„søsterkræfter“. Den afgørende formel for al fysisk tankearbejde i 
vor nutidige videnskab er den einsteinske definitation af energien i 
almindelighed: E = mc 2 . Heraf følger, at massen = energi divideret 
med kvadratet på lysets hastighed. Kun herudfra kan spørgsmålet 
om gravitationen løses. En af de tungestvejende fejlslutninger for 
nutidige verdensrumsingeniører og raketspecialister er den tanke at 
ville erstatte gravitationen med centrifugalkraften eller at tro, at en 
organisme kan eksistere gennem længere tid uden gravitationsener¬ 
gien. Denne fejlslutning kan ikke føres tilbage til den fejlagtige an¬ 
tagelse, at gravitationsophævelse indtræder ved et frit fald. Mag¬ 
netismen i et lille jernstykke er jo ikke ophævet i det øjeblik, det 
bevæger sig hen mod en magnet. 

UFO’erne har løst dette problem, idet der i hver maskine indbyg¬ 
ges en automatisk arbejdende gravitationsregulator, som gør såvel 
maskine som besætning uafhængig af Jordens gravitationsenergi. 
Derigennem er også alle andre farlige energivirkninger f. eks. tryk- 
og bremsekræfter neutraliserede, da disse jo kun er resultaterne at 
flyets bevægelsesenergi i forhold til gravitationsenergien. 

For at beherske gravitationsenergien er det nødvendigt at have 
mere kendskab til de betingede love for masseopbygninger og den 
atomfysiske energetik, end den nutidige videnskab har. Som bekendt 
er atomerne, så langt som forskningen i øjeblikket er trængt ind i 
den atomare struktur, opbygget af tre massedele: 

1. protonet med ladning -f (masse — 1.6723 X 10- 27 kg) 

2. neutronet med ladning 0 (masse = 1.67 46 X 10- 27 kg) 

3. elektronet med ladning ~ (masse = 9.107 X 10- 31 kg) 

Man har i længere tid vidst, at der — foruden disse tre massedele 
— fandtes endnu en række, som imidlertid under jordiske betingel¬ 
ser kun er meget kortlivede og ikke bidrager til en stabil atomopbyg¬ 

ning af massen indenfor vore betingelser. Således har man opdaget 
elektroner med positiv ladning, kaldet positrone, og partikler, som 
har en større masse end elektroner, men mindre end protoner, og 
som kaldes mesoner. Disse små partikler viser sig på det jordiske 
område næsten udelukkende ved den kosmiske udstråling og dennes 
udspaltning i sekundære stråler. Teoretisk var man kommet til den 
overbevisning, at alle partikler indenfor en bestemt masseværdi kun¬ 
ne have disse 3 ladninger. Denne antagelses rigtighed er i den aller¬ 
seneste tid blevet bekræftet gennem opdagelsen af antiprotonet, ved 
at massen har et proton, men opviser en negativ ladning. Det er nu 
uden videre tænkeligt at opbygge massetabeller med de omvendte 
fortegn, hvorved antiprotonet og neutronet danner kernen, mens 
positroner overtager elektronernes rolle i hylstret eller kappen. Frie 
protoner med modsat ladningstendens trækker sig i den grad sam¬ 
men, at de smelter hen til immateriel energi, som ville have en 
uhyre gennemtrækningskraft, og som i ydelse ville overgå selv de 
hårdeste og korteste gammestråler. Fastholdt i en atomar binding 
ville en masse atomer med modsat ladningstendens ganske vist til¬ 
trække hinanden med uhyre kraft, men dog ikke ødelægges. 

Her må hemmeligheden ved UFO’ernes byggemateriale søges. 
Dette byggemateriale modstår, således som beretninger om fund si¬ 
ger, de stærkeste svejsebrændere. Metaller, som ganske vist består af 
atomer med samme kerneladningstal, men med forskellig ladnings¬ 
tendenser, kan have egenskaber, som er ukendt her på Jorden. Alt 
efter mængdeforholdene af begge slags atomer kan deres soliditet 
eller styrke sammenlignes med vægtens lethed, således at relativ 
tynde plader af sådant metal kan overgå diamanten i hårdhed og 
forekomme som det sværeste wolframstål. Det samme foretaget med 
ikke-metallisk masse, giver stoffer, som i teknisk ydedygtighed vil 
overgå alt, hvad der findes på Jorden. Hemmeligheden ved etter 
ønske at skifte mellem en masses atomer, gør det muligt for „her¬ 
rerne fra andre stjerner" ikke blot at fremskaffe bygningsmateriale 
til deres rumfartøjer, men også at beherske gravitationen. Gravita¬ 
tionsregulatoren for bestemte atomare ladningsforhold i metalpla¬ 
derne omfatter et rørsystem med et flydende stof, hvorigennem høj- 

frekvente „strømme“ passerer, der alt efter deres retning opbygger 
energifelter, som på den ene side afskærmer gravitationen og på 
den anden side holder en konstant gravitationsværdi i fly-apparatet. 

(Det er muligt et sådant rørsystem, som Reinhold O Schmidt om¬ 
taler i sin bog. Overs. anm.) 

UFO’ernes drivkraft er — kort sagt — baseret på en stadig felt¬ 
ændring. Gennem fly-apparaternes særlige stofbygning kan disse 
magnetisk poles således, at de kan bruge Jordens magnetfelt som 
drivkraft, ligsom de kan udnytte gravitationsenergien fra Jorden. 
De behersker højfrekvensteknikken i en målestok, som vi her på 
Jorden ikke fatter, og de kan nyttiggøre den kosmiske ultrastråling. 
Begge dele giver dem mulighed for gennem den stadige feltændring 
at producere gennem fremdrivningsmidlet. 

Gennem de samme kilder driver de deres efterretningsapparat, 
som er langt mere fuldkommen end vort, og de anvender et langt 
højere udviklet radarsikringssystem. 

Ved flyvning gennem atmosfæren kan en elektrisk overbelastning 
føre til en uønsket overophedning af fly-apparatet og til ødelæggelse 
af magnetfeltregulatoren. For at eliminere denne overbelastning be¬ 
tjener de sig formentlig af hule kobberkugler, som kan samle så¬ 
danne overbelastninger. Kuglerne stødes så senere ud fra maski¬ 
nerne. — Ved rumfartøjernes høje hastigheder begynder kobberkug¬ 
lerne, så snart de er udenfor maskinernes gravitationsrækkevidde, at 
reagere på den jordiske gravitation og bliver nu gennem luftmod¬ 
standen i atmosfæren så ophedet, at kobberkappen forbrænder grønt 
lysende. Den elektriske kraft raser nu gennem atmosfæren som grøn¬ 
ne ildkugler — akkurat som et kunstigt kuglelyn — for på et eller 
andet sted i atmosfæren, som tillader en vis elektrisk kontakt med 
jordoverfladen, at gå til grunde med en eksplosionsagtig lyd. 

Afskærmningen af den jordiske gravitation muliggør også den 
lydløse flyvning, fordi maskinen om sig selv danner et vægtløs pol¬ 
ster af luftmolekyler, således at der hverken kan opstå de macgske 
luftbølger eller fænomenet: varmemuren ved flere gange overlyds¬ 
hastigheder. Gennem anvendelse af højfrekvente strømme og sving¬ 
ningsfelter kan man også forklare lysfænomenerne. Det omkring 

maskinerne dannede luftpolster bliver stærkt ioniseret (på lignende 
måde som gassen i de Geilerske rør). De forskellige farveværdier 
stammer fra de forskellige el-impulstilstande i de i luften dannede 
elementer som ilt og kvælstof og stigning i frekvensen ved højere 
hastigheder. Med denne beherskelse af gravitationen er også ned¬ 
dykning og fremdrift i de jordiske have ligeud forklarlig. 

Hvad den synlige formændring i maskinernes udseende angår, 
hvilket indtil nu kun er konstateret rent visuelt, så kan disse delvis 
forklares som optiske fænomener. En flyvende skive vil på større 
afstand kunne antage de mest forskelligartede former alt efter den 
vinkel, hvori maskinerne flyver i forhold til iagttageren. Der er så¬ 
ledes observeret mange mellemformer fra en lysende stribe til en 
lysende skive. Yderligere er luftpolsteret omkring maskinerne var¬ 
mere end den øvrige omgivende luft, hvorved der under visse om¬ 
stændigheder kan opstå betydelige temperaturforskelle. Også udfra 
denne kendsgerning vil en række observationsberetninger være for¬ 
klarlige. 

Selv om jeg ville være den sidste til at afvise eksistensen af „ån¬ 
delige væsener", så forlanger den logiske tænkning dog, at UFO- 
ernes besætning ikke færdes i disse områder. „Åndelige væsener" 
behøver ingen teknik, og alle hidtige beretninger bekræfter mere 
eller mindre, at det drejer sig om materielle og tekniske kendsger¬ 
ninger. En radarskærm ville næppe gengive klart tegnede former, 
såfremt det drejede sig om ikke-materielle genstande. Besætningerne 
er, således som Adamski også fastslår, menneskelige væsener af kød 
og blod, og en pludselig forsvinden for øjnene af de endnu noget 
„naive" jordslægtninge betyder lige så lidt, at rummenneskene var af 
flydende eller væskeformet eksistens. Intet menneske her på Jorden 
tror for alvor på, at en tryllekunstner virkelig kan lade en levende 
kanin virkelig forsvinde. Hvad der hos en tryllekunstner er trick, er 
på et højere plan beherskelse og forstærkning af bestemte biologi¬ 
ske energier, der ikke gennem synsindtryk når hjernen og dermed 
til bevistheden. At sådanne biologiske energier hos højt udviklede 
individer her på Jorden fra tid til anden blandt andet også har på¬ 
virket teknisk apparatur, viser erfaringerne hos forskere i Tibet og 

Indien, som har kunnet se personer, mens filmen ikke desto mindre 
ikke havde disse personer med, skønt omgivelserne var tydeligt af¬ 
tegnede på filmen. Kun på det sted, hvor personen skulle være, 
fandtes en mandelformet plet. For kendere af Yoga-læren er dette 
ikke nogen hemmelighed. 

Sammenfattende må man vel sige, at UFO’erne og deres besæt¬ 
ning kun repræsenterer en udviklingsform af universalmenneskehe¬ 
den, en udviklingsform der dog ligger langt over det udviklings¬ 
trin, som menneskeheden på planeten Jorden repræsenterer. 

Førerne af UFO’erne er ikke dunkle og uforståelige væsener, 
men vore direkte slægtninge, fra hvem vi for mange, mange årtu¬ 
sinder siden er blevet skilt gennem en kosmisk katastrofe. 

Den visdom og erfaring, som vore planetslægtninge har, er vel 
grunden til den mission, som er overdraget disse planetarer, en mis¬ 
sion hvis hovedformål er at bevare menneskeheden for følgerne af 
deres uvidenhed. 

WeHranmbote nr. 25-25 1957. 

(Siej). 


★ ★ 

★ 

-G^lekromagnetisme 

Ingeniør Cort Trap 

c) Sammenspillet mellem elektricitet og magnetisme. 
Elektriske strømme af elektroner i elektrisk ledende materialer 
skal ikke behandles nærmere her, men der skal redegøres for deres 
magnetiske virkninger. 

Sendes en elektrisk strøm igennem en elektrisk ledning fra plus 

til minus på et batteri, vil en magnetnål, der i sin hvilestilling står i 
lednings-sløjfens plan, påvirkes af strømmen og slå ud som vist på 
fig. 2. 

Reglerne for denne påvirkning, der hverken er en tiltrækning el¬ 
ler en frastødning; men som går vinkelret på strømmens plan, blev 
først fundet og beskrevet af den danske naturforsker H. C. Ørsted, 
og reglen er nedfældet i den såkaldte ,,Højrehåndsregel“: 

Hold højre hånd med fingerspidserne i strømmens retning og 
med håndfladen mod magneten, så vil nordpolen slå ud til tommel¬ 
fingersiden (eller hvis magneten er fastholdt — ledningen ud til 
lillefingersiden). 

Man kan herefter betragte enhver elektrisk strømkreds som en flad 
magnet, og det er da også dette, der er omtalt i slutningen af første 
kapitel. Elektron-strømmene omkring kernerne i de enkelte moleky¬ 
ler vil i visse stoffer gøre disse molekyler til små magneter, der un¬ 
der særlige forhold kan ordnes og påvirkes, så der fremkommer en 
magnet. 

Lægger man flere strømkredse sammen fås en såkaldt ,,spole“, og 
sender man en elektrisk strøm gennem en sådan spoles vindinger, 

vil alle vindingerne arbejde sammen, og der fremkommer en „elek- 
tromagnet“. En sådan spole vil naturligvis kun være ,,magnetisk“, 
så længe der løber strøm i spolens vindinger. Efter højrehåndsreg¬ 
len får spolen sydpol til venstre og nordpol til højre med den viste 
strømretning. Nordpol og sydpol kan ombyttes ved at ændre den 
elektriske strøms retning. 

En elektromagnets felt kan forstærkes og koncentreres ved at an¬ 
bringe et stykke ,,blødt u magnetjern inden i viklingerne. 

Jernet vil så blive magnetisk, ligesom det blev det, når man nær¬ 
mede en permanent magnet til det. Er det et meget magnetisk 
,,blødt“ stål, der anvendes, vil magnetismen forsvinde igen, når 
strømmen afbrydes. — Er det magnetisk ,,hårdt“ stål, vil en del af 
magnetismen forblive, når strømmen afbrydes. Den tilbageblevne 
del kaldes „remanent magnetisme^. Man kan på denne måde fa¬ 
brikere stærke, varige (,,permanente“) magneter. 

Der er i det foregående gjort rede for, hvordan man kan frem¬ 
stille en magnet ved at sende en elektrisk strøm gennem en spoles 
viklinger, og vi skal nu gøre rede for, at man ved hjælp af magneter 
kan fremkalde elektrisk strøm i elektriske ledninger. — Hele nuti¬ 
dens stærke elektrificering beror på denne teknik. 



Nærmes en magnet N—S på fig. 4 til en elektrisk spole, (evt. 
med jernkærne), vil der i denne spoles vindinger opstå en strøm, 

der vil være sådan rettet, at den vil forsøge at modvirke, at de af 
N—S fremkaldte poler i spolen opstår. 

Strømmen kan konstateres på det viste amperemeter (strømmåler). 
Når N—S er kommet helt hen til spolen, og det fremkaldte felt der¬ 
for har nået sin fulde styrke, vil strømmen i spolen (den „induce- 
rede“ strøm) dø ud, og den tilførte energi vil omsættes i spolen som 
varme. 

Når magneten N—S igen fjernes, vil der igen induceres en strøm 
i spolen, der denne gang vil forsøge at fremkalde et felt i spolen, 
der vil forsøge at fastholde N—S. 

Dette princip anvendes i forskellige udformninger i alle de nu 
kendte generatorer (frembringere af ,,vekselstrøm“) og dynamoer 
(frembringere af ,,jævnstrøm“). En cykeldynamo er i virkeligheden 
en lille vekselstrømsgenerator. 

Den forsyning med elektricitet, som har gjort det moderne sam¬ 
fund muligt, sker i dag ved, at man med forskellige kraftmaskiner 
(vandturbiner, dampmaskiner eller dieselmotorer) trækker genera¬ 
torer (magneter forbi spoler eller spoler forbi magneter). Den så¬ 
ledes frembragte elektriske energi sendes ud til forbrugerne over det 
elektriske ledningsnet. 

Strømmen i ledningerne løber med en hastighed af 300.000 km/ 
sek. (lysets hastighed) og forbruges således praktisk taget i samme 
øjeblik, den er produceret på el-værket. 

Erstattes magneten N—S på fig. 4 med en anden elektromagnet, 
kan man ved at slutte og afbryde (evt. vende) strømmen gennem 
denne nye elektromagnets spole evt. tilslutte den til en vekselstrøms¬ 
generator, frembringe en vekselstrøm i den oprindelige magnet¬ 
spole. Denne nye strøm kan have en anden ,,spænding“, og vi har 
på denne måde fået en „transformator". I praksis anvendes disse til 
at ændre spændingen (f. eks. 3000 V til 30.000 V eller 30.000 
V til 220/380 V) i vore forsyningsnet. 

Kapløb om astronomiske konstruktioner 

De af materialistiske grundsætninger stopfyldte videnskabelige 
astronautikere hævder som helhed, at der ikke findes organisk liv 
på planeterne i vort solssystem. 

Ikke desto mindre forsøger de med alle midler at „komme ud i“ 
verdensrummet, d.v.s., at man med feberagtig hast arbejder på at 
konstruere „menneskekapsler“, der i overskuelig fremtid kan bringe 
mennesker først til Månen og senere til Venus og Mars og tilbage 
til Jorden. 

Firmaet Mc Donnel Aircraft Corporation i St. Louis har fra Na¬ 
tional Aeronautics & Space Adiministration fået officiel anmodning 
om at bygge et sådant verdensrumsprojektil. 

Også i Rusland bygger man passagerraketter efter planer af pro¬ 
fessor, dr. Dobronravow. Disse skal være i stand til at bringe 3 per¬ 
soner op til Månen respektive Venus og Mars og tilbage til Jorden i 
garanteret sikkerhed. 

UFO-Nachrichten nr. 43 - 60. 


Blev »Atlas« fejet bort fra himlen? 

Den internationale ballistiske raket ,,Atlas“, der nåede en hastig¬ 
hed af 16.000 miles/t, blev også kaldt „Det sidste Våben“. Den 
eksploderede den 11.6.1957 kort efter afskydningen. Raketten var 
forsynet med et nukleart våbenhoved og gjorde nu sin første tur 
over 2200 miles fra afskydningsrampen Cap Canaveral i Florida. 

En filmsoperatør kunne oplyse, at „Atlas“ nåede en højde mellem 
5000 og 6000 fod, da den eksploderede som en frygtelig ildkugle. 

En anden iagttager på forsøgsterrainet råbte til en pressefotograf, 
som stod overfor ham: „Min Gud, den er fejet bort fra himlen“. 

En journalist fra et blad i Jacksonville gav sine indtryk videre, 
idet han fortalte, at han så eksplosionen som en orangerød hvirv¬ 
lende paddehat. Umiddelbart før eksplosionen så han noget, som 
for ham lignede et lys eller et lysende objekt, som styrtede sig mod 
raketten. 


EFTERTRYK FORBUDT — OGSAA I UDDRAG 


Rounborg Tryk-Skive 




